b'\n_START_ARTICLE_\nPenn Badgley\n_START_SECTION_\nZgodnje \xc5\xbeivljenje\n_START_PARAGRAPH_\nPenn Dayton Badgley se je rodil 1. novembra 1986 v Baltimoru, Maryland, Zdru\xc5\xbeene dr\xc5\xbeave Amerike. V otro\xc5\xa1tvu je \xc5\xbeivel v Richmondu, Virginija in Seattlu, Washington. Kaj kmalu je za\xc4\x8del z glasovnim igranjem na otro\xc5\xa1kem radiu._NEWLINE_Pri enajstih se je z mamo preselil v Hollywood, kjer je za\xc4\x8del graditi kariero igralca. V letu 1998 je tudi posnel pop album. Pri sedemnajstih je bil po \xc5\xa1olanju na \xc5\xa1oli Santa Monica College sprejet na University of Southern California (USC).\n_START_SECTION_\nZgodnja kariera\n_START_PARAGRAPH_\nPrva glasovna vloga Penna Badgleyja je bila vloga v videoigrici Mario Golf 64 leta 1999. Temu je sledil Mario Tennis 64 leta 2000. Prvi\xc4\x8d se je na malih televizijskih ekranih pojavil v eni izmed epizod televizijske serije Will in Grace. Temu so sledile vloge v Daddio, The Brothers Garcia in Moja super sestra. Pojavi se tudi v John Tucker Must Die, kjer igra Scotta Tuckerja.\n_START_SECTION_\nPreboj\n_START_PARAGRAPH_\nNjegova prva velika vloga je bila vloga Phillipa Chancellorja IV v seriji Mladi in nemirni (2000\xe2\x80\x932001). Za to vlogo je dobil nominacijo za Young Artist Award za najbolj\xc5\xa1i nastop v televizijski seriji._NEWLINE_Leta 2002 igra v Do Over, pozneje pa se pojavi v filmu Drive-Thru, kjer spozna Leighton Meester, s katero pozneje igra v seriji Opravljivka._NEWLINE_Njegova naslednja velika vloga je vloga Sama Tunneyja v The Mountain (2004\xe2\x80\x932005)._NEWLINE_Leta 2007 dobi vlogo Dana Humphreyja v seriji Opravljivka. Dan Humphrey je brat Jenny Humphrey (Taylor Momsen), sin rokerja Rufusa Humphreyja (Matthew Seattle) in fant Serene van der Woodsen (Blake Lively). Poleg tega je letos dobil vlogo v filmu O\xc4\x8dim.\n_START_SECTION_\nOsebno \xc5\xbeivljenje\n_START_PARAGRAPH_\nPozno leta 2007 je objavil, da hodi z Blake Lively, kolegico iz serije Opravljivka, s katero naj bi hodil od decembra 2007 do danes. Maja 2008 je People Magazine objavil fotografije Blake in Penna, ko se poljubljata v Mehiki. Oktobra 2008 se oba pojavita na MoveOn.org kampanji, ki je podpirala (takrat \xc5\xa1e) kandidata za predsednika Amerike, Baracka Obamo.'